
	1.
	Rīkojuma projekts
1. Ņemot vērā, ka 2026. gadā ilgstošās lietavas un plūdi ir būtiski apgrūtinājuši lauksaimniecisko darbību, un  lai mazinātu šo apstākļu radīto apdraudējumu lauksaimniecības nozarei un nodrošinātu to seku pārvarēšanu, kā arī izvērtētu lauksaimniecības nozarei radītos zaudējumus, ņemot vērā Eiropas Parlamenta un Padomes 2021. gada 2. decembra Regulas (ES) 2021/2116 par kopējās lauksaimniecības politikas finansēšanu, pārvaldību un uzraudzību un ar ko atceļ Regulu (ES) 1306/2013, 3. pantā paredzēto regulējumu attiecībā uz nepārvaramu varu un ārkārtējiem apstākļiem kopējās lauksaimniecības politikas ietvaros, un Civilās aizsardzības un katastrofas pārvaldīšanas likuma 4. panta pirmās daļas 1. punkta "b" un "c" apakšpunktu un otrās daļas 3. punktu, likuma "Par ārkārtējo situāciju un izņēmuma stāvokli" 4. panta otro daļu, 5. panta pirmo daļu un 6. panta pirmās daļas 2. punktu, izsludināt ārkārtējo situāciju lauksaimniecībā visā valsts teritorijā no šā rīkojuma spēkā stāšanās dienas līdz 2026. gada 29. decembrim.
	Iebildums (VK - 15.10.2026.)
Anotācijā ārkārtējās situācijas izsludināšana pamatota galvenokārt ar nepieciešamību piemērot Eiropas Parlamenta un Padomes Regulas (ES) 2021/2116 3. panta 2. punktā paredzēto teritoriālo pieeju, lai lauksaimniekiem nebūtu individuāli jāpierāda smagu meteoroloģisko apstākļu iestāšanās. Vienlaikus no Regulas (ES) 2021/2116 neizriet prasība teritoriālās pieejas piemērošanai valstī obligāti ieviest likumā “Par ārkārtējo situāciju un izņēmuma stāvokli” paredzēto īpašo tiesisko režīmu.
Norāde, ka ārkārtējās situācijas izsludināšana ir “Latvijā izvēlētais tiesiskais risinājums”, pati par sevi nepamato šā risinājuma tiesisko nepieciešamību. Anotācijā jāpaskaidro, kādēļ smagu meteoroloģisko apstākļu un to skartās teritorijas atzīšanu Regulas (ES) 2021/2116 piemērošanai nav iespējams nodrošināt ar citu Ministru kabineta vai kompetentās iestādes lēmumu, neieviešot īpašu tiesisko režīmu.
Lūdzam papildināt anotāciju ar šādu izvērtējumu un skaidri nodalīt Regulas (ES) 2021/2116 3. panta 2. punktā paredzēto teritoriālo pieeju no ārkārtējās situācijas izsludināšanas nacionālo tiesību izpratnē. Ja ārkārtējās situācijas režīms nepieciešams arī citu rīkojuma projektā paredzēto pasākumu īstenošanai, anotācijā norādāms, kuri pasākumi bez šā režīma nebūtu īstenojami vai būtu būtiski apgrūtināti.
 
Piedāvātā redakcija
-
	Ņemts vērā
Anotācijā ir sniegts papildu skaidrojumi ka ārkārtējās situācijas izsludināšana pamatota gan ar nepieciešamību piemērot Regulas (ES) 2021/2116 3. panta 2. punktā paredzēto teritoriālo pieeju, gan norādīti pasākumi, kuri bez šī režīma nebūtu īstenojami vai būtu būtiski apgrūtināti, piemēram, lai VID nepiemērotu nokavējuma naudu saistībā ar nodokļa nomaksas kavēšanos, nav nepieciešams pierādīt nepārvaramas varas apstākļu iestāšanos. Savukārt, kredītiestādes un citas finanšu iestādes, ņemot vērā ārkārtējās situācijas statusu, varēs piemērot dažādus risinājumus, piemēram, kredītu pamatsummas atlikšanu, procentu maksājumu pārskatīšanu, maksājumu grafiku maiņu bez soda sankcijām u.c. Tāpat arī līgumu (t.sk. starptautisku) nepildīšana ārkārtējās situācijas dēļ var tikt atzīta kā "force majeure" – tas samazina risku, ka tiks piemērotas sankcijas no partneriem.
Latvijas tiesību sistēmā lēmuma pieņemšana par ārkārtējās situācijas izsludināšanu ir Ministru kabineta kompetencē. Saskaņā ar likuma “Par ārkārtējo situāciju un izņēmuma stāvokli” 4. pantu ārkārtējā situācija ir īpašs tiesiskais režīms, kura laikā Ministru kabinetam ir tiesības likumā noteiktajā kārtībā un apjomā ierobežot valsts pārvaldes un pašvaldību institūciju, fizisko un juridisko personu tiesības un brīvības, kā arī uzlikt tām papildu pienākumus. Tādējādi ministrs vai Lauku atbalsta dienests, rīkojoties savas kompetences ietvaros, nevar aizstāt Ministru kabineta lēmumu par ārkārtējās situācijas izsludināšanu visā Latvijas teritorijā, jo šāda lēmuma pieņemšanas pilnvaras tiem nav piešķirtas. Ārkārtējās situācijas izsludināšana ļauj valsts līmenī atzīt smagu meteoroloģisko apstākļu iestāšanos un noteikt to būtiski skarto teritoriju, tādējādi radot priekšnoteikumus Eiropas Parlamenta un Padomes Regulas (ES) 2021/2116 3. panta 2. punktā paredzētās teritoriālās pieejas piemērošanai nepārvaramas varas un ārkārtēju apstākļu atzīšanā.
Turpmāk Zemkopības ministrija sadarbībā ar citām ministrijām izstrādās tiesisko regulējumu, kas nepieciešams ārkārtējās situācijas izsludināšanai lauksaimniecības nozarē.
	Rīkojuma projekts
1. Ņemot vērā, ka 2026. gadā ilgstošās lietavas un plūdi ir būtiski apgrūtinājuši lauksaimniecisko darbību, un  lai mazinātu šo apstākļu radīto apdraudējumu lauksaimniecības nozarei un nodrošinātu to seku pārvarēšanu, kā arī izvērtētu lauksaimniecības nozarei radītos zaudējumus, ņemot vērā Eiropas Parlamenta un Padomes 2021. gada 2. decembra Regulas (ES) 2021/2116 par kopējās lauksaimniecības politikas finansēšanu, pārvaldību un uzraudzību un ar ko atceļ Regulu (ES) 1306/2013, 3. pantā paredzēto regulējumu attiecībā uz nepārvaramu varu un ārkārtējiem apstākļiem kopējās lauksaimniecības politikas ietvaros, un Civilās aizsardzības un katastrofas pārvaldīšanas likuma 4. panta pirmās daļas 1. punkta "b" un "c" apakšpunktu un otrās daļas 3. punktu, likuma "Par ārkārtējo situāciju un izņēmuma stāvokli" 4. panta otro daļu, 5. panta pirmo daļu un 6. panta pirmās daļas 2. punktu, izsludināt ārkārtējo situāciju lauksaimniecībā visā valsts teritorijā no šā rīkojuma spēkā stāšanās dienas līdz 2026. gada 29. decembrim.

	2.
	Rīkojuma projekts
1. Ņemot vērā, ka 2026. gadā ilgstošās lietavas un plūdi ir būtiski apgrūtinājuši lauksaimniecisko darbību, un  lai mazinātu šo apstākļu radīto apdraudējumu lauksaimniecības nozarei un nodrošinātu to seku pārvarēšanu, kā arī izvērtētu lauksaimniecības nozarei radītos zaudējumus, ņemot vērā Eiropas Parlamenta un Padomes 2021. gada 2. decembra Regulas (ES) 2021/2116 par kopējās lauksaimniecības politikas finansēšanu, pārvaldību un uzraudzību un ar ko atceļ Regulu (ES) 1306/2013, 3. pantā paredzēto regulējumu attiecībā uz nepārvaramu varu un ārkārtējiem apstākļiem kopējās lauksaimniecības politikas ietvaros, un Civilās aizsardzības un katastrofas pārvaldīšanas likuma 4. panta pirmās daļas 1. punkta "b" un "c" apakšpunktu un otrās daļas 3. punktu, likuma "Par ārkārtējo situāciju un izņēmuma stāvokli" 4. panta otro daļu, 5. panta pirmo daļu un 6. panta pirmās daļas 2. punktu, izsludināt ārkārtējo situāciju lauksaimniecībā visā valsts teritorijā no šā rīkojuma spēkā stāšanās dienas līdz 2026. gada 29. decembrim.
	Iebildums (TM - 15.10.2026.)
Likuma "Par ārkārtējo situāciju un izņēmuma stāvokli" (turpmāk – Likums) 4. panta pirmā un otrā daļa paredz, ka ārkārtējā situācija ir īpašs tiesiskais režīms, kura laikā Ministru kabinetam ir tiesības likumā noteiktajā kārtībā un apjomā ierobežot valsts pārvaldes un pašvaldību institūciju, fizisko un juridisko personu tiesības un brīvības, kā arī uzlikt tām papildu pienākumus. Ārkārtējo situāciju var izsludināt tāda valsts apdraudējuma gadījumā, kas saistīts ar krīzi vai katastrofu, tās draudiem vai kritiskās infrastruktūras apdraudējumu, ja būtiski apdraudēta valsts, sabiedrības, vides, saimnieciskās darbības drošība vai cilvēku veselība un dzīvība. Savukārt Likuma 8. panta pirmā daļa paredz, ko Ministru kabinetam ir tiesības noteikt, izsludinot ārkārtējo situāciju, un otrā daļa paredz, ka, izsludinot ārkārtējo situāciju, Ministru kabinetam papildus minētā panta pirmajā daļā uzskaitītajām tiesībām ir tiesības noteikt konkrētajā ārkārtējā situācijā nepieciešamus pasākumus, kas valsts apdraudējuma un tā seku novēršanai vai pārvarēšanai paredzēti likumos, kā arī valsts pārvaldes un pašvaldību institūciju kompetenci valsts apdraudējuma novēršanā vai pārvarēšanā. Ministru kabineta rīkojuma projekta "Par ārkārtējās situācijas izsludināšanu" (turpmāk – rīkojuma projekts) 1. punktā norādīts, ka, ņemot vērā, ka 2026. gadā ilgstošās lietavas un plūdi ir būtiski apgrūtinājuši lauksaimniecisko darbību, ārkārtējā situācija tiek izsludināta, lai mazinātu šo apstākļu radīto apdraudējumu lauksaimniecības nozarei un nodrošinātu to seku pārvarēšanu, kā arī izvērtētu lauksaimniecības nozarei radītos zaudējumus. Savukārt rīkojuma projekta sākotnējās ietekmes novērtējuma ziņojumā (turpmāk – anotācija) norādīts, ka tā mērķis ir "izsludināt ārkārtējo situāciju lauksaimniecībā visā Latvijas teritorijā līdz 2026. gada 29. decembrim, lai nodrošinātu vienotu pieeju nepārvaramas varas un ārkārtas apstākļu atzīšanai un radītu pamatu normatīvajos aktos paredzēto atvieglojumu un atkāpju piemērošanai un KLP atbalsta nosacījumu piemērošanai, investīciju projektu saistību izpildi un nodokļu maksājumu termiņu pagarināšanu, tādējādi mazinot nelabvēlīgo meteoroloģisko apstākļu radīto ietekmi uz lauksaimniekiem  un mazinot administratīvo slogu gan lauksaimniekiem, gan atbildīgajām institūcijām." Vēršam uzmanību uz to, ka rīkojuma projektā atbilstoši Likumā noteiktajam nav noteikti pasākumi konkrēto nelabvēlīgo apstākļu un tā seku novēršanai un pārvarēšanai, kā arī institūciju īpašā kompetence to novēršanā un pārvarēšanā, bet gan tikai ar informācijas ieguvi, izvērtēšanu, apkopošanu un sniegšanu saistītas darbības. Pēc būtības tie ir uzdevumi, kurus Zemkopības ministrija atbilstoši savai kompetencei veic arī ikdienā. No rīkojuma projekta neizriet, kādā veidā tiks sasniegts ārkārtējās situācijas izsludināšanas mērķis, kā arī anotācijā ir aprakstīti mehānismi, kādos nelabvēlīgo apstākļu radītās sekas var novērst ar citiem pasākumiem, kas jau šobrīd tiek piemēroti. Tādēļ no rīkojuma projekta pašreizējās redakcijas nav pietiekami skaidri izsecināms, kādus papildu pasākumus ārkārtējās situācijas izsludināšana ļaus īstenot un kāpēc šo pasākumu veikšanai nepietiek ar jau spēkā esošajā normatīvajā regulējumā paredzētajiem mehānismiem. Vienlaikus vēršam uzmanību, ka 2018. gadā līdzīgā situācijā valstī netika izsludināta ārkārtējā situācija, bet gan tā tika risināta, ņemot vērā Krīzes vadības padomes 2018. gada 26. jūnija ārkārtas sēdes protokollēmumā (protokols Nr. 1  1. §, https://www.mk.gov.lv/lv/media/21199/download?attachment) paredzēto kārtību. Ievērojot minēto, nav saskatāms pamats ārkārtējās situācijas izsludināšanai, tādējādi Tieslietu ministrija neatbalsta rīkojuma projekta tālāku virzību.
Piedāvātā redakcija
-
	Ņemts vērā
Rīkojuma projekta 2.punktā noteikts pasākums un arī anotācijā ir norādīti pasākumi, kuru vienkāršotāka piemērošana ir iespējama, ja ir izsludināta ārkārtējā situācija. Daļu anotācijā norādīto pasākumu nav nepieciešams norādīt rīkojumā, jo to īstenošanai pietiek ar ārkārtējās situācijas izsludināšanu.  Vienkāršotāka pieeja nozīmē, ka nav individuāli jāpierāda nepārvaramas varas apstākļu iestāšanās, kas ir būtiski administratīva sloga samazināšanai.
Vienlaikus vēršam uzmanību, ka 2025. gadā līdzīgā situācijā valstī tika izsludināta ārkārtējā situācija ar 2025.gada 5.augusta Ministru kabineta rīkojums Nr. 457 “Par ārkārtējās situācijas izsludināšanu”.
	Rīkojuma projekts
1. Ņemot vērā, ka 2026. gadā ilgstošās lietavas un plūdi ir būtiski apgrūtinājuši lauksaimniecisko darbību, un  lai mazinātu šo apstākļu radīto apdraudējumu lauksaimniecības nozarei un nodrošinātu to seku pārvarēšanu, kā arī izvērtētu lauksaimniecības nozarei radītos zaudējumus, ņemot vērā Eiropas Parlamenta un Padomes 2021. gada 2. decembra Regulas (ES) 2021/2116 par kopējās lauksaimniecības politikas finansēšanu, pārvaldību un uzraudzību un ar ko atceļ Regulu (ES) 1306/2013, 3. pantā paredzēto regulējumu attiecībā uz nepārvaramu varu un ārkārtējiem apstākļiem kopējās lauksaimniecības politikas ietvaros, un Civilās aizsardzības un katastrofas pārvaldīšanas likuma 4. panta pirmās daļas 1. punkta "b" un "c" apakšpunktu un otrās daļas 3. punktu, likuma "Par ārkārtējo situāciju un izņēmuma stāvokli" 4. panta otro daļu, 5. panta pirmo daļu un 6. panta pirmās daļas 2. punktu, izsludināt ārkārtējo situāciju lauksaimniecībā visā valsts teritorijā no šā rīkojuma spēkā stāšanās dienas līdz 2026. gada 29. decembrim.

	3.
	Rīkojuma projekts
3.3. sadarbībā ar pašvaldībām apkopot informāciju par valsts nozīmes meliorācijas sistēmu stāvokli un no Viedās administrācijas un reģionālās attīstības ministrijas saņemt tās apkopoto informāciju par pašvaldību koplietošanas meliorācijas sistēmu stāvokli, lai identificētu prioritāri atjaunojamos un pārbūvējamos objektus, kuriem ir būtiska nozīme plūdu risku mazināšanā, un sadarbībā ar Klimata un enerģētikas ministriju un Viedās administrācijas un reģionālās attīstības ministriju izvērtēt to īstenošanas un finansējuma piesaistes iespējas;
	Iebildums (VARAM - 13.10.2026.)
Lūdzam precizēt rīkojuma projekta 3.3.apakšpunkta redakciju, svītrojot vārdus "un no Viedās administrācijas un reģionālās attīstības ministrijas saņemt tās apkopoto informāciju par pašvaldību koplietošanas meliorācijas sistēmu stāvokli". Viedās administrācijas un reģionālās attīstības ministrijas kompetencē nav meliorācijas jautājumi un šie nav jautājumi nav saistīti ar ministrijai noteikto kompetenci pašvaldību darbības pārraudzībā, līdz ar to šāda informācija par pašvaldību koplietošanas meliorācijas sistēmu stāvokli līdz šim nav tikusi apkopota. 
Piedāvātā redakcija
-
	Ņemts vērā
4.3.apakšpunkts precizēts.
	Rīkojuma projekts
4.3. sadarbībā ar pašvaldībām apkopot informāciju par valsts nozīmes meliorācijas sistēmu stāvokli, lai identificētu prioritāri atjaunojamos un pārbūvējamos objektus, kuriem ir būtiska nozīme plūdu risku mazināšanā, un sadarbībā ar Klimata un enerģētikas ministriju un Viedās administrācijas un reģionālās attīstības ministriju izvērtēt to īstenošanas un finansējuma piesaistes iespējas;

	4.
	Rīkojuma projekts
4.1. īstenojot Latvijas Kopējās lauksaimniecības politikas stratēģiskajā plānā 2023-2027.gadam paredzētās atbalsta intervences, piemērot Eiropas Parlamenta un Padomes 2021. gada 2. decembra Regulas (ES) 2021/2116 3. panta 2. punktā paredzēto teritoriālo pieeju nepārvaramas varas un ārkārtēju apstākļu atzīšanai un nepieprasīt lauksaimniekiem individuālu paziņojumu par  nepārvaramas varas vai ārkārtēju apstākļu iestāšanos un saglabāt lauksaimniekiem tiesības saņemt atbalstu Latvijas Kopējās lauksaimniecības politikas stratēģiskajā plānā 2023-2027.gadam paredzētajās intervencēs arī gadījumos, kad tiešu nelabvēlīgu meteoroloģisko apstākļu dēļ nav iespējams vai ir apgrūtināts izpildīt atbalsta saņemšanas nosacījumus;
	Iebildums (VK - 15.10.2026.)
Rīkojuma projekta 4.1. apakšpunktā Lauku atbalsta dienestam uzdots piemērot Regulas (ES) 2021/2116 3. panta 2. punktā paredzēto teritoriālo pieeju, nepieprasīt lauksaimniekiem individuālu paziņojumu un saglabāt tiesības saņemt atbalstu arī gadījumos, kad nelabvēlīgu meteoroloģisko apstākļu dēļ nav iespējams vai ir apgrūtināts izpildīt atbalsta saņemšanas nosacījumus.
Šāds formulējums ir pārāk vispārīgs un var radīt priekšstatu, ka tiesības uz atbalstu saglabājamas automātiski attiecībā uz visām intervencēm un visiem atbalsta saņemšanas nosacījumiem. Anotācijā savukārt pamatoti norādīts, ka teritoriālā pieeja neatbrīvo no visām prasībām un ka jākonstatē saikne starp atzītajiem meteoroloģiskajiem apstākļiem un konkrētā nosacījuma neizpildi.
Lūdzam precizēt 4.1. apakšpunktu, nosakot, ka teritoriālā pieeja piemērojama Zemkopības ministrijas identificētajām intervencēm un konkrētajiem atbalsta saņemšanas nosacījumiem, kuru izpildi tieši ietekmējuši atzītie nelabvēlīgie meteoroloģiskie apstākļi, saglabājot prasību konstatēt cēloņsakarību starp šiem apstākļiem un konkrētā nosacījuma neizpildi.
 
Piedāvātā redakcija
-
	Ņemts vērā
Ir paredzēts 2.punkts, kurā noteikts, saglabāt lauksaimniekiem tiesības saņemt atbalstu. kad tiešu nelabvēlīgu meteoroloģisko apstākļu dēļ nav iespējams vai ir apgrūtināts izpildīt atbalsta saņemšanas nosacījumus. Saglabāt tiesības saņemt atbalstu nenozīmē automātisku atbalstu piešķiršanu,  un lai lemtu par atbalstu piešķiršanu ir jāvērtē pārējo atbalsta saņemšanas nosacījumu izpilde, kuru izpildi neietekmē nelabvēlīgie meteoroloģiskie  apstākļi.
	Rīkojuma projekts
-

	5.
	Rīkojuma projekts
4.1. īstenojot Latvijas Kopējās lauksaimniecības politikas stratēģiskajā plānā 2023-2027.gadam paredzētās atbalsta intervences, piemērot Eiropas Parlamenta un Padomes 2021. gada 2. decembra Regulas (ES) 2021/2116 3. panta 2. punktā paredzēto teritoriālo pieeju nepārvaramas varas un ārkārtēju apstākļu atzīšanai un nepieprasīt lauksaimniekiem individuālu paziņojumu par  nepārvaramas varas vai ārkārtēju apstākļu iestāšanos un saglabāt lauksaimniekiem tiesības saņemt atbalstu Latvijas Kopējās lauksaimniecības politikas stratēģiskajā plānā 2023-2027.gadam paredzētajās intervencēs arī gadījumos, kad tiešu nelabvēlīgu meteoroloģisko apstākļu dēļ nav iespējams vai ir apgrūtināts izpildīt atbalsta saņemšanas nosacījumus;
	Iebildums (TM - 15.10.2026.)
Vēršam uzmanību uz to, ka rīkojuma projekta 4.1. apakšpunkts neatbilst Regulas (ES) 2021/2116 3. pantam un attiecīgajām Kopējās lauksaimniecības politikas (KLP) atbalsta saņemšanu regulējošajām Eiropas Savienības tiesību normām.
Vēršam uzmanību, ka Regulas (ES) 2021/2116 3. panta 2. punktā paredzētā teritoriālā pieeja ļauj vienkāršot nepārvaramas varas vai ārkārtēju apstākļu atzīšanu, taču pati par sevi nenozīmē automātisku atbrīvojumu no atbalsta saņemšanas nosacījumiem vai beznosacījumu tiesību uz atbalstu saglabāšanu.
Rīkojuma projekta 4.1. apakšpunkts paredz saglabāt tiesības saņemt atbalstu arī gadījumos, kad nelabvēlīgo meteoroloģisko apstākļu dēļ atbalsta saņemšanas nosacījumu izpilde ir apgrūtināta. Tomēr apstāklis, ka nosacījumu izpilde ir apgrūtināta, pats par sevi vēl nenozīmē, ka ir iestājušies priekšnoteikumi attiecīgo nosacījumu neizpildes attaisnošanai.
Piedāvātā redakcija
-
	Ņemts vērā
Ir paredzēts 2.punkts, kurā noteikts, saglabāt lauksaimniekiem tiesības saņemt atbalstu. kad tiešu nelabvēlīgu meteoroloģisko apstākļu dēļ nav iespējams vai ir apgrūtināts izpildīt atbalsta saņemšanas nosacījumus. Saglabāt tiesības saņemt atbalstu nenozīmē automātisku atbalstu piešķiršanu,  un lai lemtu par atbalstu piešķiršanu ir jāvērtē pārējo atbalsta saņemšanas nosacījumu izpilde, kuru izpildi neietekmē nelabvēlīgie meteoroloģiskie  apstākļi.
	Rīkojuma projekts
-

	6.
	Anotācija (ex-ante)
1. Tiesību akta projekta izstrādes nepieciešamība
	Iebildums (VK - 15.10.2026.)
Anotācijas 1.2., 1.3. un 2.1. apakšsadaļā joprojām ietverti formulējumi, kas var radīt nepamatotu priekšstatu, ka ārkārtējās situācijas izsludināšana pati par sevi rada pamatu nodokļu maksājumu atvieglojumiem, kredītsaistību pārskatīšanai vai līgumu neizpildes atzīšanai par nepārvaramu varu.
Ārkārtējās situācijas izsludināšana pati par sevi neatbrīvo personu no civiltiesisko saistību izpildes, automātiski nenodibina nepārvaramas varas esību konkrētās līgumattiecībās, nerada kredītiestādēm pienākumu pārskatīt līgumus un nerada Valsts ieņēmumu dienestam patstāvīgu pamatu atkāpties no nodokļu regulējuma. Konkrētie risinājumi piemērojami atbilstoši attiecīgās jomas normatīvajam regulējumam, līguma noteikumiem, cēloņsakarībai un individuālajiem faktiskajiem apstākļiem.
Lūdzam attiecīgi precizēt anotāciju, īpaši 2.1. apakšsadaļā nodalot rīkojuma projekta tiešās juridiskās sekas no risinājumiem, kurus kompetentās iestādes, kredītiestādes vai līgumpartneri var piemērot individuālā kārtībā.
 
Piedāvātā redakcija
-
	Ņemts vērā
Precizēta anotācija, norādot, ka ārkārtējās situācijas izsludināšana palīdz, bet ne vienmēr garantē un rada pamatu pasākumu īstenošanai, tādēļ pasākumi ir norādīti anotācijā, bet nav iekļauti rīkojuma projektā. Šāda palīdzības nodrošināšana ir svarīga šajos smagajos apstākļos, kas būtiski apgrūtina saimniecisko darbību.
	Anotācija (ex-ante)
1. Tiesību akta projekta izstrādes nepieciešamība

	7.
	Anotācija (ex-ante)
1.1. Pamatojums
	Iebildums (TM - 15.10.2026.)
Vēršam uzmanību, ka Regulas (ES) 2021/2116 3. panta 2. punkts neparedz nacionālas ārkārtējās situācijas izsludināšanu kā obligātu priekšnoteikumu teritoriālās pieejas piemērošanai. Tādējādi anotācijas 1.1. apakšsadaļā ietvertais apgalvojums, ka, neizsludinot ārkārtējo situāciju ar Ministru kabineta rīkojumu, nepārvaramas varas un ārkārtēju apstākļu atzīšana būtu īstenojama tikai individuālā kārtībā, ir nepamatots, jo ārkārtējās situācijas izsludināšana varētu būt tikai viens no Latvijā izvēlētajiem tiesiskajiem risinājumiem teritoriālās pieejas īstenošanai.
Piedāvātā redakcija
-
	Ņemts vērā
Anotācijā attiecīgais apgalvojums ir dzēsts.
	Anotācija (ex-ante)
1.1. Pamatojums

	8.
	Anotācija (ex-ante)
1.2. Mērķis
	Iebildums (VK - 15.10.2026.)
Krīzes vadības centrs neapšauba nelabvēlīgo meteoroloģisko apstākļu plašo ģeogrāfisko izplatību, tomēr anotācijā nav pietiekami pamatota visas Latvijas teritorijas būtiska skāruma un ārkārtējās situācijas tiesiskā režīma nepieciešamības savstarpējā saikne:
1) Anotācijā un meteoroloģisko datu pielikumā ietvertā informācija apliecina, ka 2026. gada nelabvēlīgie meteoroloģiskie apstākļi skāruši dažādus Latvijas reģionus, tomēr to intensitāte un faktiskās sekas teritorijās bijušas atšķirīgas. Atbilstoši likumam “Par ārkārtējo situāciju un izņēmuma stāvokli” ārkārtējā situācija ir īpašs tiesiskais režīms, kura teritoriālajam tvērumam jāatbilst faktiskā apdraudējuma izplatībai un īpašo pasākumu nepieciešamībai. Savukārt nelabvēlīgu meteoroloģisko apstākļu konstatēšana dažādos reģionos pati par sevi neapliecina, ka visā valsts teritorijā pastāv būtisks valsts apdraudējums un nepieciešams īpašais tiesiskais režīms.
2) Arī Regulas (ES) 2021/2116 3. panta 2. punkta piemērošanai jāpamato, ka smagie meteoroloģiskie apstākļi būtiski skāruši precīzi noteikto teritoriju. Regulas teritoriālā pieeja un ārkārtējās situācijas izsludināšana nacionālo tiesību izpratnē ir nošķirami tiesiskie instrumenti.
Ievērojot iepriekšminēto, lūdzam anotācijā papildināt meteoroloģiskos datus ar teritoriāli salīdzināmu izvērtējumu par faktisko ietekmi uz lauksaimniecisko darbību un pamatot, kādēļ visā valsts teritorijā nepieciešams ārkārtējās situācijas tiesiskais režīms un kādēļ par būtiski skartu teritoriju Regulas (ES) 2021/2116 izpratnē nosakāma visa Latvijas teritorija, kā arī kādi īpašie pasākumi veicami visā valstī (ārkārtējas situācijas tiesiskā režīma pamats) un kādi ir šķēršļi to īstenošanai vispārējā tiesiskajā kārtībā.
Piedāvātā redakcija
-
	Ņemts vērā
Anotācija ir papildināta ar skaidrojumu par metroloģisko apstākļu ietekmes izvērtējumu balstoties uz plašiem datiem, kas ir iekļauti anotācijas pielikumā. Anotācijas pielikumā ir detalizētā informācija par metroloģiskiem apstākļiem no visām metroloģiskām stacijām valstī vasaras mēnešos un septembrī. Saskaņā ar LOSP sniegto informāciju, kā norāda lauksaimnieki, ne vienmēr meteoroloģiskās stacijas uzrāda pilnīgu informāciju par lokālo lietus gāžu radītiem nokrišņiem.  Anotācijas pielikums ir  papildināts ar  lauksaimnieku iesniegtām individuālām attēliem, no dažādiem valsts reģioniem, kas apliecina nelabvēlīgo meteoroloģisko apstākļu ietekmi visā valsts teritorijā.
Ņemot vērā meteoroloģisko novērojumu staciju datu telpiskās reprezentativitātes ierobežojumus un lokālu nokrišņu parādību raksturu, nelabvēlīgu meteoroloģisko apstākļu skartās teritorijas ir lietderīgi noteikt plašāk novadu robežām. Tas nodrošina pamatotāku un objektīvāku ietekmes zonas novērtējumu, nekā balstoties tikai uz atsevišķu meteoroloģisko staciju datiem vai formālām administratīvajām robežām.
Īpašie pasākumi, kas tūlītēji veicami ir noteikts rīkojuma projekta 2.punktā. Savukārt 4.punktā Zemkopības ministrijai ir noteikts pienākumi veikt izvērtējumus, pirms tiek lemts vai vērsties Eiropas Komisijā ar lūgumu piešķirt atbalstu un pirms tiek lemts par prioritāri atjaunojamajiem un pārbūvējamiem meliorācijas objektiem un finansējuma nepieciešamību.
Ārkārtējās situācijas statuss palīdzēs lauksaimniekiem sadarbībā ar VID, kredītiestādēm un sadarbības partneriem, tostarp, atvieglojot pierādījumu sniegšanu par nepārvaramas varas iestāšanos un mazinot sankciju riskus.
Vispārējā tiesiskā kārtība radītu nesamērīgu administratīvo slogu un ar to saistītās izmaksas lielam skaitam lauksaimnieku.
 
	Anotācija (ex-ante)
1.2. Mērķis

	9.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu
	Iebildums (VK - 15.10.2026.)
Anotācijas 4. sadaļā norādīts, ka projekts neietekmē spēkā esošo tiesību normu sistēmu. Minētais neatbilst rīkojuma projekta saturam, jo tā 3.5. apakšpunktā Zemkopības ministrijai tieši uzdots sagatavot grozījumus Ministru kabineta 2019. gada 3. decembra noteikumos Nr. 582.
Lūdzam anotācijas 4. sadaļā norādīt, ka projekts skar spēkā esošo tiesību normu sistēmu, un ietvert informāciju par paredzētajiem grozījumiem, to mērķi un plānoto izstrādes termiņu.
 
Piedāvātā redakcija
-
	Ņemts vērā
Precizēta anotācijas 4.sadaļa
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu

	10.
	Rīkojuma projekts
 Par ārkārtējās situācijas izsludināšanu
	Priekšlikums (VARAM - 13.10.2026.)
Lūdzam papildināt rīkojuma projektu, nosakot visaptveroša ārkārtējās situācijas izvērtējuma veicēju un termiņu tā veikšanai pēc ārkārtējās situācijas atcelšanas vai tai noteiktā termiņa beigām atbilstoši likuma “Par ārkārtējo situāciju un izņēmuma stāvokli” 9. panta piektajai daļai.
Ierosinām izvērtējuma veikšanu uzdot Zemkopības ministrijai, kā atbildīgajai institūcijai par darbību koordināciju ārkārtējās situācijas laikā.
Piedāvātā redakcija
-
	Ņemts vērā
Rīkojuma projekts papildināts ar jaunu 5.punktu.
	Rīkojuma projekts
 Par ārkārtējās situācijas izsludināšanu

	11.
	Rīkojuma projekts
2. Zemkopības ministriju par atbildīgo institūciju darbību koordinācijai ārkārtējās situācijas laikā.
	Priekšlikums (VK - 15.10.2026.)
Rīkojuma projekta 2. punkts gramatiski un saturiski precizējams. Pašreizējais formulējums “Zemkopības ministriju par atbildīgo institūciju darbību koordinācijai ārkārtējās situācijas laikā” nenosaka koordinējamo darbību tvērumu un var radīt neskaidrību par normatīvajos aktos noteikto katastrofas pārvaldīšanas subjektu kompetenci.
Ierosinām rīkojuma projekta 2. punktu izteikt šādā redakcijā: “2. Noteikt Zemkopības ministriju par atbildīgo institūciju ārkārtējās situācijas ietvaros īstenojamo lauksaimniecības nozares pasākumu koordinācijai.”
Attiecīgi Anotācijā būtu skaidrojams, ka minētais uzdevums nemaina Civilās aizsardzības un katastrofas pārvaldīšanas likumā noteikto kompetenču sadalījumu katastrofu pārvaldīšanā pēc katastrofas veida.
 
Piedāvātā redakcija
-
	Ņemts vērā
-
	Rīkojuma projekts
3. Noteikt Zemkopības ministriju par atbildīgo institūciju ārkārtējās situācijas ietvaros īstenojamo lauksaimniecības nozares pasākumu koordinācijai.

	12.
	Rīkojuma projekts
3. Zemkopības ministrijai:
	Priekšlikums (FM - 13.10.2026.)
Aicinām rīkojuma projekta 3. punktā paredzētajiem uzdevumiem noteikt izpildes termiņus vai paredzēt termiņu informācijas sniegšanai Ministru kabinetam par uzdevumu izpildi.
Piedāvātā redakcija
-
	Ņemts vērā
Rīkojuma projekts papildināts ar jaunu 5.punktu.
	Rīkojuma projekts
4. Zemkopības ministrija:

	13.
	Rīkojuma projekts
3.3. sadarbībā ar pašvaldībām apkopot informāciju par valsts nozīmes meliorācijas sistēmu stāvokli un no Viedās administrācijas un reģionālās attīstības ministrijas saņemt tās apkopoto informāciju par pašvaldību koplietošanas meliorācijas sistēmu stāvokli, lai identificētu prioritāri atjaunojamos un pārbūvējamos objektus, kuriem ir būtiska nozīme plūdu risku mazināšanā, un sadarbībā ar Klimata un enerģētikas ministriju un Viedās administrācijas un reģionālās attīstības ministriju izvērtēt to īstenošanas un finansējuma piesaistes iespējas;
	Priekšlikums (VK - 15.10.2026.)
Rīkojuma projekta 3.3. apakšpunktā paredzēta informācijas apkopošana par meliorācijas sistēmu stāvokli un prioritāri atjaunojamiem vai pārbūvējamiem objektiem. Nepieciešams precizēt šo apakšpunktu vai papildināt Anotāciju, lai būtu skaidrs šī uzdevuma praktiskais rezultāts, izpildes termiņš, iesaistīto institūciju atbildība un saikne ar ārkārtējās situācijas laikā veicamajiem pasākumiem.
 
Piedāvātā redakcija
-
	Ņemts vērā
Precizēta anotācija un rīkojuma projektā ir norādīts termiņš.
	Rīkojuma projekts
4.3. sadarbībā ar pašvaldībām apkopot informāciju par valsts nozīmes meliorācijas sistēmu stāvokli, lai identificētu prioritāri atjaunojamos un pārbūvējamos objektus, kuriem ir būtiska nozīme plūdu risku mazināšanā, un sadarbībā ar Klimata un enerģētikas ministriju un Viedās administrācijas un reģionālās attīstības ministriju izvērtēt to īstenošanas un finansējuma piesaistes iespējas;

	14.
	Rīkojuma projekts
4.2. lauksaimniekus par iespēju ziņot par 2026. gada nelabvēlīgo meteoroloģisko apstākļu skartajām lauksaimniecības platībām, kā arī šo apstākļu radītajiem postījumiem, iesniedzot informāciju Lauku atbalsta dienesta Elektroniskajā pieteikšanās sistēmā vai mobilajā lietotnē;
	Priekšlikums (VK - 15.10.2026.)
Rīkojuma projekta 4.2. apakšpunktā trūkst darbības vārda. Ierosinām to izteikt šādā redakcijā: “4.2. informēt lauksaimniekus par iespēju ziņot par 2026. gada nelabvēlīgo meteoroloģisko apstākļu skartajām lauksaimniecības platībām un šo apstākļu radītajiem postījumiem, iesniedzot informāciju Lauku atbalsta dienesta Elektroniskajā pieteikšanās sistēmā vai mobilajā lietotnē.”
 
Piedāvātā redakcija
-
	Ņemts vērā
6.punkts precizēts
	Rīkojuma projekts
-

	15.
	Rīkojuma projekts
4.2. lauksaimniekus par iespēju ziņot par 2026. gada nelabvēlīgo meteoroloģisko apstākļu skartajām lauksaimniecības platībām, kā arī šo apstākļu radītajiem postījumiem, iesniedzot informāciju Lauku atbalsta dienesta Elektroniskajā pieteikšanās sistēmā vai mobilajā lietotnē;
	Priekšlikums (FM - 13.10.2026.)
Aicinām precizēt rīkojuma projekta 4.2. apakšpunkta redakciju, jo no pašreizējā formulējuma nav viennozīmīgi saprotams Lauku atbalsta dienestam uzdotās darbības saturs (informēšana par ziņošanas iespējām, ziņošanas iespējas nodrošināšana vai saņemtās informācijas apkopošana).
Piedāvātā redakcija
-
	Ņemts vērā
6.punkts precizēts
	Rīkojuma projekts
-

	16.
	Anotācija (ex-ante)
1.2. Mērķis
	Priekšlikums (VARAM - 13.10.2026.)
Lūdzam aktualizēt anotācijas 1.2. un 1.3. sadaļās norādīto informāciju par nelabvēlīgo meteoroloģisko apstākļu ietekmi uz lauksaimniecību. Anotācijā saglabāti iepriekšējā projektā ietvertie Lauku atbalsta dienesta dati – 174 lauksaimnieki un 10 335 ha jeb aptuveni 0,4 % no lauksaimniecības platībām, nenorādot datu aktualitātes datumu.
Ņemot vērā, ka informācijas apkopošana Zemkopības ministrijai jau bija uzdota ar Ministru kabineta 2026. gada 30. septembra rīkojumu Nr. 600 "Par ārkārtējās situācijas izsludināšanu", aicinām norādīt jaunākos pieejamos datus, to aktualitātes datumu un, ja iespējams, skarto platību teritoriālo sadalījumu. Vienlaikus lūdzam skaidrāk sasaistīt meteoroloģiskos datus un faktisko ietekmi uz lauksaimniecību dažādos reģionos ar ārkārtējās situācijas attiecināšanu uz visu Latvijas teritoriju.
Piedāvātā redakcija
-
	Nav ņemts vērā
Lai Lauku atbalsta dienestam neveidotu papildu administratīvo slogu, laikā kad notiek intensīvs darbs pie atbalsta administrēšanu, lai nodrošinātu savlaicīgu atbalsta izmaksu, šādas informācijas pieprasīšana ik pēc 2 nedēļām nav racionāla.
	Anotācija (ex-ante)
1.2. Mērķis

	17.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 13.10.2026.)
Anotācijā ir norādīts, ka ārkārtējās situācijas izsludināšanas gadījumā likuma "Par nodokļiem un nodevām" 24.panta pirmās daļas 4.punkts paredz iespēju sadalīt termiņos vai atlikt uz laiku līdz vienam gadam nokavēto nodokļu samaksu, ja termiņa nokavējums radies nepārvaramas varas rezultātā. Tieši šī ir tā norma, kas ir izmantojama nepārvaramas varas apstākļos. Šādā gadījumā nokavējuma nauda netiek rēķināta.
Paskaidrojam, ka, lai piemērotu likuma "Par nodokļiem un nodevām" 24.panta pirmās daļas 4.punktu nav obligāti jābūt izsludinātai ārkārtējai situācijai, jo norma ir izmantojama, kad nodokļu maksātājam iestājušies nepārvaramas varas apstākļi. Ieguvums konkrētajā situācijā (kad ir izsludināta ārkārtējā situācija konkrētajā nozarē) ir tāds, ka nav jāpierāda nepārvaramas varas apstākļu iestāšanos. 
Lūdzam attiecīgi precizēt/papildināt anotāciju. 



 
Piedāvātā redakcija
-
	Ņemts vērā
Precizēta anotācija
	Anotācija (ex-ante)
1.3. Pašreizējā situācija, problēmas un risinājumi

	18.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 13.10.2026.)
Anotācijā norādīts, ka Valsts ieņēmumu dienests atbilstoši normatīvajos aktos noteiktajām iespējām varēs nepiemērot nokavējuma naudu (vai arī piemērot to samazinātā apmērā) likumā "Par nodokļiem un nodevām" noteiktajos gadījumos, tiem lauksaimniekiem, kuri 2026. gadā cietuši nelabvēlīgo meteoroloģisko  apstākļu dēļ.
Lūdzam minēto teikumu papildināt ar informāciju, ka tas notiek, piešķirot nodokļu samaksas termiņa pagarinājumu.
Piedāvātā redakcija
-
	Ņemts vērā
Anotācija papildināta
	Anotācija (ex-ante)
1.3. Pašreizējā situācija, problēmas un risinājumi

	19.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 13.10.2026.)
Anotācijas 1.3. sadaļā norādīts šāds teksts: "tādējādi  lūdzam atbilstoši precizēt anotācijā iekļauto informāciju". Lūdzam svītrot no anotācijas 1.3. sadaļas šo tekstu.
Piedāvātā redakcija
-
	Ņemts vērā
No anotācijas svītrots norādītais teksts.
	Anotācija (ex-ante)
1.3. Pašreizējā situācija, problēmas un risinājumi

	20.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 13.10.2026.)
Aicinām papildināt anotāciju ar informāciju par līdz šim apzinātās nelabvēlīgo meteoroloģisko apstākļu ietekmes vai zaudējumu apmēra provizorisku novērtējumu, ciktāl šāda informācija ir Zemkopības ministrijas rīcībā, lai būtu iespējams labāk novērtēt ārkārtējās situācijas ekonomisko tvērumu un iespējamo ietekmi uz nozari.
Piedāvātā redakcija
-
	Nav ņemts vērā
Šāds uzdevums ir paredzēts rīkojumā un zaudējuma provizoriskais novērtējums tiks veikts, kad tiks apzināts kopējais saimniecību skaits un platības, kas cietušas no nelabvēlīgajiem laika apstākļiem. Šobrīd šādu informāciju nav iespējams nodrošinat.
	Anotācija (ex-ante)
1.3. Pašreizējā situācija, problēmas un risinājumi

	21.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 13.10.2026.)
Aicinām anotāciju papildināt ar skaidrojumu, ka anotācijā minētie iespējamie papildu atbalsta pasākumi un finanšu instrumenti nav paredzēti īstenošanai ar šo rīkojuma projektu un nepieciešamības gadījumā tiks vērtēti atsevišķi normatīvajos aktos noteiktajā kārtībā, ievērojot valsts budžeta iespējas.
Piedāvātā redakcija
-
	Ņemts vērā
Papildināta anotācija
	Anotācija (ex-ante)
1.3. Pašreizējā situācija, problēmas un risinājumi

	22.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (KEM - 15.10.2026.)
Vēršam uzmanību, ka anotācijas 1.3. sadaļā ir norādīts, ka papildus tiek izstrādāti jauni Ministru kabineta noteikumi, kas atvieglos tīrīšanas darbus. Aicinām precizēt anotācijā, ka jau 2026. gada 31. martā tika pieņemti jauni Ministru kabineta noteikumi Nr.176 "Virszemes ūdensobjektu un ostu akvatoriju tīrīšanas un padziļināšanas kārtība", ar kuriem ir atvieglota virszemes ūdensobjektu tīrīšanas kārtība. 
Piedāvātā redakcija
-
	Ņemts vērā
Precizēta anotācijas 1.3. sadaļa
	Anotācija (ex-ante)
1.3. Pašreizējā situācija, problēmas un risinājumi

	23.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (KEM - 15.10.2026.)
Saskaņā ar Pārskatā par virszemes un pazemes ūdeņu stāvokli 2024.gadā ietverto informāciju tikai 36% no virszemes ūdensobjektiem ir novērtēti labā ekoloģiskā stāvoklī. Kā būtiskās slodzes ir identificēta barības vielu noplūde no lauksaimniecības zemēm, punktveida piesārņojums un hidromorfoloģiskie pārveidojumi. 
Lūdzam papildināt anotācijas 1.3.sadaļas risinājumu sadaļu, ka atjaunojot meliorācijas sistēmas, jāparedz risinājumi, kas ne tikai nodrošina meliorācijas sistēmas funkcionalitāti, bet arī mazina negatīvo ietekmi uz virszemes ūdensobjektu stāvokli, tostarp, kur tas ir atbilstoši un pamatoti, izmantojot zaļās infrastruktūras un dabā balstītus risinājumus  noteces regulēšanai un piesārņojuma slodzes no lauksaimniecības zemēm mazināšanai.
 
Piedāvātā redakcija
-
	Ņemts vērā
Papildināta anotācijas 1.3. sadaļa
	Anotācija (ex-ante)
1.3. Pašreizējā situācija, problēmas un risinājumi

	24.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums (FM - 13.10.2026.)
Anotācijā norādīts, ka Valsts ieņēmumu dienests atbilstoši normatīvajos aktos noteiktajām iespējām varēs nepiemērot soda sankcijas par normatīvajos aktos noteikto pienākumu neizpildi tiem lauksaimniekiem, kuri 2026. gadā cietuši nelabvēlīgo meteoroloģisko apstākļu dēļ.
No minētā teksta nav saprotams, kas tas par regulējumu, kurā ietvaros Valsts ieņēmumu dienests varēs nepiemērot soda sankcijas par pienākumu neizpildi. Ja šī teksta mērķis bija norādīt, ka Valsts ieņēmumu dienests varēs piemērot nokavējuma naudu samazinātā apmērā, tad lūdzam atbilstoši precizēt iepriekš minēto tekstu.  
Piedāvātā redakcija
-
	Ņemts vērā
Papildināta anotācija
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt



